CELEX: 61998CO0440
Language: da
Date: 1999-11-26 00:00:00
Title: Domstolens Kendelse af 26. november 1999. # Radiotelevisione italiana Spa (RAI). # Anmodning om præjudiciel afgørelse: Corte dei Conti - Italien. # EF-traktatens artikel 177 (nu artikel 234 EF) - Begrebet 'en ret i en af medlemsstaterne' - De fællesskabsretlige regler om tildeling af kontrakter. # Sag C-440/98.

Avis juridique important

|

61998O0440

Domstolens Kendelse af 26. november 1999.  -  Radiotelevisione italiana Spa (RAI).  -  Anmodning om præjudiciel afgørelse: Corte dei Conti - Italien.  -  EF-traktatens artikel 177 (nu artikel 234 EF) - Begrebet 'en ret i en af medlemsstaterne' - De fællesskabsretlige regler om tildeling af kontrakter.  -  Sag C-440/98.  

Samling af Afgørelser 1999 side I-08597

Sammendrag
Nøgleord

Præjudicielle spørgsmål - forelæggelse for Domstolen - en national ret i traktatens artikel 177's forstand (nu artikel 234 EF) - begreb -  fastlægges på grundlag af strukturelle og funktionelle kriterier - »Corte dei Conti« udøver i den sammenhæng, der har givet anledning til forelæggelsen, funktioner, der består i evaluering og efterprøvelse af resultaterne af forvaltningsvirksomhed - ikke judiciel karakter (EF-traktaten, art. 177 (nu art. 234 EF)) 

Sammendrag

 $$Afgørelsen af, om et organ har ret til at forelægge spørgsmål for Domstolen i henhold til traktatens artikel 177 (nu artikel 234 EF) træffes på grundlag af såvel strukturelle som funktionelle kriterier. For så vidt angår de funktionelle kriterier kan et nationalt organ kvalificeres som en »ret« i bestemmelsens forstand, når det udøver judicielle funktioner, mens det ved udøvelsen af andre funktioner, navnlig af administrativ karakter, ikke kan kvalificeres som sådan. Heraf følger, at det for at afgøre, om et nationalt organ, som ifølge lovgivningen er tillagt forskellige funktioner, må kvalificeres som en »ret«, er nødvendigt at undersøge den særlige karakter af de funktioner, det udøver i den specielle lovgivningsmæssige sammenhæng, hvori det forelægger spørgsmål for Domstolen. I forbindelse med denne undersøgelse er det uden betydning, at andre afdelinger af det pågældende organ, eller endog den afdeling, som har forelagt spørgsmål for Domstolen - men under udøvelse af andre funktioner end dem, der ligger til grund for forelæggelsen - må kvalificeres som en »ret«. »Corte dei Conti« udøver ikke en judiciel funktion og kan derfor ikke forelægge spørgsmål for Domstolen, når organet i den sammenhæng, der har givet anledning til den præjudicielle anmodning, udøver en efterfølgende revisionsfunktion, der i det væsentlige består i evaluering og efterprøvelse af resultaterne af forvaltningsvirksomhed.